# Beñat Etxebarria

Beñat Etxebarria Urkiaga (Igorre, Bizkaia, 1987ko otsailaren 19a - ) euskal futbolari ohia da, Bilboko Athletic Klubean jokatu du batik bat.

## Ibilbidea

Athleticen alebin kategorian sartu zen 1998. urtean. 2006-2007ko denboraldian egin zuen debuta Athleticen lehenengo taldearekin, Iruñean, Osasunaren kontra. Hiru urtez Bilbao Athleticen jokatu eta gero kluba utzi zuen.
Athleticen jokatu eta gero U.B. Conquensera joan zen 2008ko denboraldirako. Bertan 35 norgehiagoka jokatu zituen eta 7 gol sartu, 6 Ligan eta beste bat Errege Kopan.
2008-09 denboraldiaren ostean Athleticek ez zuen berritu bere kontratua eta Real Betisek fitxatu zuen. Hiru denboraldi eman zituen talde honetan, 2009tik 2013ra, hiru maila ezberdinetan: 2.B maila, 2.maila eta 1.maila.
2011-2012 denboraldian, lehenengo mailan debutatu zuen Granadaren kontra. Hirugarren partiduan haren lehenengo gola sartu zuen faltaz, Athleticen kontra. Beste denboraldi bat pasatu zuen Real Betisen, baina gero bi taldek harekiko interesa agertu zuten, Vfl Wolfsburgok batetik, eta Athletic Clubak bestetik.
2013ko ekainaren 26an Athleticera bueltatu zen, bertan geratu zen 2018. urtera arte. Fitxaketa 8,5 milioiren truke izan zen. Bertan, lehenengo urtean, laugarren postuan geratu zen taldea eta UEFA txapelketara klasifikatzea lortu zuten, 15 urtez txapelketa hartatik kanpo egon ondoren. Bigarren urtean titulartasun osoa lortu zuen, 44 partidu jokatu zituen eta ia gehienak titular bezala. Hirugarren urtean, 2015eko Espainiako Superkopa irabazi zuen F.C. Barcelonaren kontra. Denboraldi horretan 55 partidu jokatu zituen eta 5 asistentzia eman zituen Ligan, 2 Kopan eta 4 Europa Leaguean. Gainera, 3 gol sartu zituen.
Beñat Etxebarriak 5 partidu jokatu zituen Espainiako sub-17 selekzioarekin. Ez zuen selekzio absolutuarekin debutatu 2012ko maiatzaren 26a arte, 2012ko Eurokoparen aurreko lagunarteko batean, Serbiaren kontra. Espainiako selekzioarekin jokatu zuen bigarren partidua Hego-Korearen kontrako lagunarteko bat izan zen 2012ko maiatzaren 30ean. Bertan 4-1 irabazi zuten eta Beñatek itzala utzi zuen partiduan.

## Estatistikak

2019ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 2005/06 | 21 | 3 | - | - | - | - | - | - | - | - | 21 | 3 |
| Baskonia | Denera | Denera | 21 | 3 | - | - | - | - | - | - | - | - | 21 | 3 |
| Bilbao Athletic | 2.B | 2005/06 | 16 | 0 | - | - | - | - | - | - | - | - | 16 | 0 |
| Bilbao Athletic | 2.B | 2006/07 | 29 | 3 | - | - | - | - | - | - | - | - | 29 | 3 |
| Bilbao Athletic | Denera | Denera | 45 | 3 | - | - | - | - | - | - | - | - | 45 | 3 |
| Athletic | 1. | 2006/07 | 1 | 0 | 0 | 0 | - | - | - | - | - | - | 1 | 0 |
| Athletic | Denera | Denera | 1 | 0 | 0 | 0 | - | - | - | - | - | - | 1 | 0 |
| Bilbao Athletic | 2.B | 2007/08 | 30 | 2 | - | - | - | - | - | - | - | - | 30 | 2 |
| Bilbao Athletic | Denera | Denera | 30 | 2 | - | - | - | - | - | - | - | - | 30 | 2 |
| Conquense | 2.B | 2008/09 | 34 | 6 | 1 | 1 | - | - | - | - | - | - | 35 | 7 |
| Conquense | Denera | Denera | 34 | 6 | 1 | 1 | - | - | - | - | - | - | 35 | 7 |
| Betis Deportivo | 2.B | 2009/10 | 34 | 2 | - | - | - | - | - | - | - | - | 34 | 2 |
| Betis Deportivo | Denera | Denera | 34 | 2 | - | - | - | - | - | - | - | - | 34 | 2 |
| Betis | 2. | 2010/11 | 36 | 4 | 6 | 1 | - | - | - | - | - | - | 42 | 5 |
| Betis | 1. | 2011/12 | 35 | 6 | 1 | 0 | - | - | - | - | - | - | 36 | 6 |
| Betis | 1. | 2012/13 | 34 | 4 | 6 | 0 | - | - | - | - | - | - | 40 | 4 |
| Betis | Denera | Denera | 105 | 14 | 13 | 1 | - | - | - | - | - | - | 118 | 15 |
| Athletic | 1. | 2013/14 | 23 | 1 | 4 | 0 | - | - | - | - | - | - | 27 | 1 |
| Athletic | 1. | 2014/15 | 28 | 3 | 7 | 0 | 7 | 0 | 2 | 0 | - | - | 44 | 3 |
| Athletic | 1. | 2015/16 | 36 | 1 | 5 | 0 | - | - | 12 | 2 | 2 | 0 | 55 | 3 |
| Athletic | 1. | 2016/17 | 32 | 1 | 1 | 0 | - | - | 6 | 1 | - | - | 39 | 2 |
| Athletic | 1. | 2017/18 | 24 | 0 | 1 | 0 | - | - | 8 | 0 | - | - | 33 | 0 |
| Athletic | 1. | 2018/19 | 27 | 1 | 2 | 1 | - | - | - | - | - | - | 29 | 2 |
| Athletic | 1. | 2019/20 | 11 | 0 | 3 | 1 | - | - | - | - | - | - | 14 | 1 |
| Athletic | Denera | Denera | 181 | 7 | 23 | 2 | 7 | 0 | 28 | 3 | 2 | 0 | 241 | 12 |
| Macarthur | A | 2020/21 | 24 | 1 | - | - | - | - | - | - | - | - | 24 | 1 |
| Macarthur | Denera | Denera | 24 | 1 | - | - | - | - | - | - | - | - | 24 | 1 |
| Ibilbide osoan | Ibilbide osoan | Ibilbide osoan | 474 | 38 | 37 | 4 | 7 | 0 | 28 | 3 | 2 | 0 | 548 | 45 |

## Tituluak

* 2015 Superkopa

## Erreferentziak

* ↑ «Beñat, Beñat Etxebarria Urkiaga - Futbolista» www.bdfutbol.com (Noiz kontsultatua: 2020-04-24).
* ↑ (Gaztelaniaz) «Se cumplen hoy diez años del debut de Beñat como león» Mundo Deportivo 2016-10-29 (Noiz kontsultatua: 2020-04-24).
* 1 2 «Beñat Etxebarria | Jokalaria: Erdilaria | Athletic Clubeko Webgune Ofiziala» www.athletic-club.eus (Noiz kontsultatua: 2020-04-24).
* ↑ (Gaztelaniaz) «El Betis ingresa 200.000 euros más del traspaso de Beñat» Al final de la Palmera 2015-10-15 (Noiz kontsultatua: 2020-04-24).
* ↑ (Gaztelaniaz) «Goleada del Athletic al Partizan» Mundo Deportivo 2015-11-05 (Noiz kontsultatua: 2020-04-24).
* ↑ (Gaztelaniaz) MARCA.com. (2015-10-23). «Beñat sentenció al Partizan con un golazo» MARCA.com (Noiz kontsultatua: 2020-04-24).
* ↑ «Beñatek debuta egin du Espainiaren garaipenean» Euskal Irrati Telebista (Noiz kontsultatua: 2020-04-24).
* ↑ (Gaztelaniaz) CALEYA, M. J.. (2012-05-31). «Fútbol | Selección española | Beñat tira de España mientras Fernando Torres cumple en su regreso a la 'Roja'» RTVE.es (Noiz kontsultatua: 2020-04-24).
* ↑ Beñat deja huella. (Noiz kontsultatua: 2020-04-24).

## Kanpo estekak

* Fitxa - www.athletic-club.net
* Datuak: Q454950
* Multimedia: Beñat Etxebarria / Q454950